**DOLOŽKA ZLUČITEĽNOSTI**

**právneho predpisu s právom Európskej únie**

**1. Navrhovateľ zákona:**

Ministerstvo dopravy Slovenskej republiky.

1. **Názov návrhu zákona:**

Návrh zákona, ktorým sa mení a dopĺňa zákon č. [488/2013 Z. z.](https://www.slov-lex.sk/pravne-predpisy/SK/ZZ/1961/135/) o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. [474/2013 Z. z.](https://www.slov-lex.sk/pravne-predpisy/SK/ZZ/1961/135/) o výbere mýta za užívanie vymedzených úsekov pozemných komunikácií a   
o zmene a doplnení niektorých zákonov v znení neskorších predpisov.

**3. Predmet návrhu zákona je upravený v práve Európskej únie:**

a)      v primárnom práve:

* v čl. 4 a čl. 91 Zmluvy o fungovaní Európskej únie

b) v sekundárnom práve:

* smernica Európskeho parlamentu a Rady (EÚ) 2019/520 z 19. marca 2019   
  o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii (prepracované znenie) (Ú. v. EÚ L 91, 29. 3. 2019) – gestor MD SR,
* smernica Európskeho parlamentu a Rady (EÚ) 2022/362 z 24. februára 2022, ktorou sa menia smernice 1999/62/ES, 1999/37/ES a (EÚ) 2019/520, pokiaľ ide o poplatky   
  za používanie určitej dopravnej infraštruktúry vozidlami (Ú. v. EÚ L 69, 4. 3. 2022) – gestor MD SR, spolugestori MV SR a MF SR.

c)   v judikatúre Súdneho dvora Európskej únie:

- bezpredmetné

**4. Záväzky Slovenskej republiky vo vzťahu k  Európskej únii:**

a)  lehota na prebratie príslušného právneho aktu Európskej únie:

* smernicu Európskeho parlamentu a Rady (EÚ) 2019/520 z 19. marca 2019   
  o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii (prepracované znenie) (Ú. v. EÚ L 91, 29. 3. 2019) bola Slovenská republika povinná transponovať do 19. októbra 2021,
* smernicu Európskeho parlamentu a Rady (EÚ) 2022/362 z 24. februára 2022, ktorou sa menia smernice 1999/62/ES, 1999/37/ES a (EÚ) 2019/520, pokiaľ ide o poplatky   
  za používanie určitej dopravnej infraštruktúry vozidlami (Ú. v. EÚ L 69, 4. 3. 2022) je Slovenská republika povinná transponovať do 25. marca 2024.

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie:

- V rámci konania EK INFR (2021)0544 voči SR prebieha v súčasnosti komunikácia medzi EK a MD SR a návrh zákona v čl. II bodoch 6 a 7 reflektuje na túto komunikáciu a   
na odôvodnené stanovisko EK C(2022)6350 final.

c) informácia o právnych predpisoch, v ktorých sú uvádzané právne akty Európskej únie prebrané spolu s uvedením rozsahu tohto prebratia:

* Smernica Európskeho parlamentu a Rady (EÚ) 2019/520 z 19. marca 2019   
  o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii (prepracované znenie) (Ú. v. EÚ L 91, 29. 3. 2019):

1. Zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov,
2. Zákon č. 488/2013 Z. z. o diaľničnej známke a zmene niektorých zákonov v znení neskorších predpisov,
3. Zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
4. Zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov,
5. Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
6. Zákon č. 351/2011 Z. z. o elektronických komunikáciách v znení neskorších predpisov/zákon č. 452/2022 Z. z. o elektronických komunikáciách
7. Zákon č. 8/2009 Z. z. o  cestnej premávke v znení neskorších predpisov,
8. Zákon Národnej Rady Slovenskej republiky č. 171/1993 Z. z. o Policajnom zbore v znení neskorších predpisov,
9. Zákon č. 71/1967 Zb. o správnom konaní (správny poriadok),
10. Oznámenie Ministerstva zahraničných vecí Slovenskej republiky č. 17/2011 Z. z. Zmluva o Európskom informačnom systéme vozidiel a vodičských preukazov (EUCARIS).

Rozsah prebratia notifikovaný ako úplný - dopĺňa sa na základe požiadavky EK.

* Smernica Európskeho parlamentu a Rady (EÚ) 2022/362 z 24. februára 2022, ktorou sa menia smernice 1999/62/ES, 1999/37/ES a (EÚ) 2019/520, pokiaľ ide o poplatky   
  za používanie určitej dopravnej infraštruktúry vozidlami (Ú. v. EÚ L 69, 4. 3. 2022):

Vyhláška Ministerstva dopravy Slovenskej republiky č. 168/2023 Z. z., ktorou sa mení a dopĺňa vyhláška Ministerstva dopravy a výstavby Slovenskej republiky č. 133/2018 Z. z., ktorou sa ustanovujú podrobnosti o dokladoch vozidla.

Rozsah prebratia čiastočný.

**5. Návrh právneho predpisu je zlučiteľný s právom Európskej únie:**

* Smernica Európskeho parlamentu a Rady (EÚ) 2019/520 z 19. marca 2019   
  o interoperabilite elektronických cestných mýtnych systémov a uľahčení cezhraničnej výmeny informácií o neuhradenom cestnom mýte v Únii (prepracované znenie) - úplne,
* Smernica Európskeho parlamentu a Rady (EÚ) 2022/362 z 24. februára 2022, ktorou sa menia smernice 1999/62/ES, 1999/37/ES a (EÚ) 2019/520, pokiaľ ide o poplatky   
  za používanie určitej dopravnej infraštruktúry vozidlami – čiastočne, úplná transpozícia sa dosiahne prijatím novely zákona č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a novely nariadenia vlády Slovenskej republiky č. 497/2013 Z. z., ktorým sa ustanovuje spôsob výpočtu mýta, výška sadzby mýta a systém zliav zo sadzieb mýta za užívanie vymedzených úsekov pozemných komunikácií v znení neskorších predpisov.